**Indokolás**

 **Budapest Főváros XI. Kerület Újbuda Önkormányzata Képviselő-testületének**

**a 2020. évi költségvetésről szóló 5/2020. (II. 28.) XI.ÖK rendelet módosításáról szóló 48/2020. (XII. 17.) önkormányzati rendeletéhez**

 **Az 1. §-hoz**

A folyamatos feladatellátás biztosítása érdekében a költségvetési rendeletbe beépítésre kerültek a központi költségvetésből kapott támogatások, pótelőirányzatok, az állami támogatások elszámolásából adódó előirányzat-változások. Átvezetésre kerültek a polgármesteri hatáskörben és az intézmények saját hatáskörében végrehajtott előirányzat-módosítások. A járványügyi helyzet eredményként további jelentős összegű bevételkiesés miatt – a költségvetés egyensúlyának biztosítása, valamint a fizetőképesség megőrzése érdekében – szükségessé vált a költségvetés kiadási oldalának felülvizsgálata, a bevételek és kiadások csökkentése a várható bevételelmaradás összegében. Mindezek eredményeként a költségvetés bevételi, kiadási főösszege módosul.

**A 2. §-hoz**

A költségvetési rendelet 1-9. mellékletei módosulnak az előterjesztésben szereplő előirányzat-módosítások eredményeként.

**A 3. §-hoz**

Rendelkezik a módosító rendelet hatályba lépéséről.